I løpet av høsten 1941 var forholdet mellom Christie og Eivind Mehle så spent at det ble nedsatt en egen partidomstol i NS for å megle. Konflikten viste den sterke motsetningen mellom juristen og Quisling-tilhenger Christie og den sterkt tysk-orienterte Mehle. Christie, som støttet seg til de anti-tyskorienterte kretser rundt Finn Støren, appellerte gjentatte ganger til kommissarisk statsråd Gulbrand Lunde om å få kvitte seg med sine programdirektører uten å lykkes.